Diari Oficial de la Generalitat Valenciana


Sumari del DOGV 5890, del 11-11-2008 (2008/12924)

Judici verbal 000190/2008. Notificació de la sentència a Marian Liviu Zamfir.
-----------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/12452


Data del document
:   30-10-2008

Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Descriptors 

:   * sistema judicial

Judici verbal 000190/2008. Notificació de la sentència a Marian Liviu Zamfir. [2008/12632]  
Assumpte civil 000190/2008  
Judici verbal (desnonament per falta de pagament) 000190/2008  
Part demandant: Santiago Hitos Olivera.  
Part demandada: Marian Liviu Zamfir.  
Sobre: verbals arrendataris i precaris.  
En el judici referenciat, s'ha dictat la resolució que té el text literal següent:  
«Sentència número 108/2008   
Jutgessa que la dicta: María Dolores Belles Centelles.  
Lloc: Castelló de la Plana.  
Data: 23 d'abril de 2008.  
Part demandant: Santiago Hitos Olivera.  
Advocada: Remedios Vta. Barona Novella.  
Procuradora: Carmen Linares Beltrán.  
Part demandada: Marian Liviu Zamfir en rebel·lia processal.  
Objecte del judici: verbals arrendataris i precaris.  
Antecedents de fet  
Primer. Que la procuradora de la part actora, va presentar escrit de demanda que pel torn del repartiment va correspondre a este Jutjat en la qual s'al·legaven els fets i fonaments jurídics que estimava d'aplicació al cas de les actuacions i acabava suplicant que, després dels tràmits legals, es dictara sentència per la qual amb l'estimació de la demanda es declarara resolt el contracte d'arrendament celebrat amb la demandada, i condemnar la demandada al pagament de la quantitat de 3.260,79 euros per rendes impagades, més les que es produïsquen fins a l'execució de sentència, a l'entrega de la possessió i a desallotjar l'immoble en el termini legal, i se l'advertix de llançament, amb expressa imposició a esta de les costes causades.  
Segon. Que admesa a tràmit la relacionada demandada, es va convocar a les parts per a la celebració de la vista prevista en la llei. A l'acte va comparéixer la part actora que es va ratificar en el seu escrit inicial i va manifestar que la demandada tampoc havia pagat les rendes fins a la data, presentats els rebuts impagats. La part demandada no va comparéixer per la qual cosa fou declarada en rebel·lia.  
La part actora va proposar prova documental que fou admesa i va quedar els plet vist per a sentència.  
Tercer. Que en la substanciació d'este procediment, s'han observat totes les formalitats de l'ordre processal.  
Fonaments de dret  
Primer. Que, en esta relació juridicoprocessal, la part actora exercita l'acció de desnonament per causa de falta de pagament conforme al que establix l'article 27.2.a) de la Llei d'Arrendaments Urbans 29/1994, de 24 de novembre, i acumulada a esta una acció de reclamació de rendes.  
Segon. De la prova documental aportada ha quedat acreditada l'existència del contracte d'arrendament amb la demandada sobre l'immoble situat al Grau de Castelló, passeig Juan Sebastián Elcano, número 46, 4º, porta 7, mitjançant contracte de data 9 de novembre de 2005, i havent sigut citat el demandat amb els advertiments regulats en l'article 440.3 de la Llei d'Enjudiciament Civil, que establix que en els casos de desnonaments de finca urbana per falta de pagament de la renda o quantitats assimilades s'advertirà al demandat que si no compareix a la vista es declararà el desnonament sense més tràmits, sense que haja comparegut a l'acte de la vista este demandat, és per la qual cosa que es procedix estimar la demanda rectora d'estes actuacions i declarar el desnonament.  
Tercer. De la documental acompanyada a la demanda unit als efectes de l'article 304 de la Llei d'Enjudiciament Civil, en no haver comparegut el demandat, s'estima acreditat que el demandat endeuta a data de hui per rendes i subministraments impagats, l'import reclamat de 6.003,70 euros, per la qual cosa procedix condemnar-lo al seu pagament.  
Quart. Que, pel que fa a les costes processals, originades en el procediment, estes han de ser imposades al demandat vençut, de conformitat amb el que establix l'article 394 de la Llei d'Enjudiciament Civil.  
Vistos els articles citats i altres de general i pertinent aplicació.  
Dispositiva  
Que amb l'estimació de la demanda interposada per la procuradora dels tribunals Carmen Linares Beltrán en nom i representació de Santiago Hitos Olivera, declare la resolució del contracte d'arrendament i al desnonament del demandat, Marian Liviu Zamfir, respecte de l'immoble situat al Grau de Castelló, passeig Juan Sebastián Elcano, número 46, 4º, porta 7, i es condemna el demandat que desallotge l'immoble i el deixe lliure, vacu, expedit i a disposició de l'actora, i se l'advertix de llançament si no el desallotja dins del termini legal, així com que pague a l'actora la quantitat de 6.003,70 euros, més les quantitats que es produïsquen fins a l'entrega de la possessió, amb expressa imposició a este de les costes processals causades.  
Notifiqueu esta resolució a les parts i indiqueu-los que, contra esta podran interposar recurs d'apel·lació en este Jutjat davant l'Audiència Provincial en el termini de cinc dies des de la notificació, amb firma de lletrat conforme als articles 455 i següents de la Llei d'Enjudiciament Civil.  
Lliureu testimoniança d'esta perquè conste en les actuacions.   
Esta és la meua sentència, que pronuncie, mane i firme».  
En atenció al desconeixement de l'actual domicili o residència de la part demandada, per provisió de 30 de setembre de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència.  
Castelló de la Plana, 30 de setembre de 2008.- La secretària judicial: Mª Desamparados López Marco.